Ce spune șeful unei companii care crește investițiile în România despre cei care își vând businessul din țara noastră
Premier Energy, compania care a preluat recent CEZ Vânzare și pe cei 1,2 milioane de clienți ai săi, a fost listată marți la Bursa de Valori București, în urma unuia dintre cele mai mari IPO-uri din ultimii ani, iar Banca Europeană pentru Reconstrucție și Dezvoltare (BERD) a anunțat că a cumpărat 11% din ofertă. Compania mai deține 1.000 de MW în producția de energie regenerabilă și o rețea de distribuție a gazelor în județul Ilfov, iar planurile includ și achiziția de noi active în sectorul distribuției de energie. Acestea într-o perioadă caracterizată de plecarea din România a marilor grupuri europene de utilități.